മത്സ്യബന്ധനത്തിനു പോയി കടലില് കാണാതായ ബേപ്പൂര് സ്വദേശിയുടെ മൃതദേഹം കണ്ടെത്തി ബേപ്പൂര്: ചെറാട്ടല് ബോട്ടില് ബേപ്പൂരില്നിന്ന് മത്സ്യബന്ധനത്തിനു പോയി കടലില് തെറിച്ചുവീണ് കാണാതായ മത്സ്യത്തൊഴിലാളിയുടെ മൃതദേഹം കണ്ടെത്തി. കോഴിക്കോട് രാമനാട്ടുകര സ്വദേശി സിദ്ദീഖിെന്റ 57 മൃതശരീരം, തിങ്കളാഴ്ച വൈകീട്ട് പൊന്നാനി ഭാഗത്തെ കടലില്നിന്ന് തിരച്ചിലിനിടെ കണ്ടെത്തുകയായിരുന്നു. ഈ മാസം എട്ടിന് ബേപ്പൂരില്നിന്ന് മീന്പിടിത്തത്തിനു പോയ ബോട്ട്, കഴിഞ്ഞ തിങ്കളാഴ്ച എറണാകുളം മുനമ്ബം ഭാഗത്ത് ട്രോളിങ് നടത്തവേ മറ്റൊരു ബോട്ടിെന്റ വല കൊളുത്തി അപകടത്തില് പെടുകയായിരുന്നു . കാണാതായ മത്സ്യത്തൊഴിലാളിക്കുവേണ്ടി തിരച്ചില് ഊര്ജിതപ്പെടുത്തണമെന്ന് ആവശ്യപ്പെട്ട് ബേപ്പൂര് മത്സ്യബന്ധന തുറമുഖ ആക്ഷന് കമ്മിറ്റി ചെയര്മാന് കരിച്ചാലി പ്രേമെന്റ നേതൃത്വത്തില് ടൂറിസംതദ്ദേശസ്വയംഭരണ മന്ത്രി പി.എ. മുഹമ്മദ് റിയാസിന് നിവേദനം നല്കിയിരുന്നു. തുടര്ന്ന് തിങ്കളാഴ്ച രാവിലെ പൊന്നാനി ഹാര്ബറിലെ 15 ബോട്ടുകള്ക്ക് സര്ക്കാര് ചെലവില് ഇന്ധനം നല്കിയതിനെത്തുടര്ന്ന് തിരച്ചില് ഊര്ജിതമാക്കി. പൊന്നാനിയിലെ സജാദ്, കോയ എന്നിവരുടെ നേതൃത്വത്തില് തിരച്ചില് നടത്തിയ ബീവി എന്ന ബോട്ടുകാര്ക്കാണ് മൃതദേഹം ലഭിച്ചത്. കോസ്റ്റല് പൊലീസ് ഇന്ക്വസ്റ്റ് നടത്തി പൊന്നാനി താലൂക്ക് ആശുപത്രിയില് പോസ്റ്റ്മോര്ട്ടത്തിനുശേഷം ബേപ്പൂരില് എത്തിച്ച് ഖബറടക്കും. The post മത്സ്യബന്ധനത്തിനു പോയി കടലില് കാണാതായ ബേപ്പൂര് സ്വദേശിയുടെ മൃതദേഹം കണ്ടെത്തി first appeared on MalayalamExpressOnline.